Video: Minstens 12 dood in Parys-skieteryDie foto wys glo van die skieters voor hulle op die vlug geslaan het. Foto: @EliseBarthet op Twitter. Volgens The Guardian is 10 joernaliste en twee polisiebeamptes doodgeskiet. Vyf mense is glo ernstig gewond. Die verdagtes het uit die gebou gevlug waarna hulle glo nog skote afgevuur het. Die aanval het by die satiriese tydskrif Charlie Hebdo se hoofkantoor in die middestad van Parys plaasgevind. Volgens berigte was daar minstens twee gewapende mans. The Telegraph berig dat die verdagtes sonder ŉ aksent Frans gepraat het. President Francois Hollande het die voorval as ŉ terreuraanval beskryf. Hy het op Facebook gesê: “Geen barbaarse daad sal ooit die vryheid van die pers kan blus nie.” In November 2011 is ŉ petrolbom deur die voorruit van Charlie Hebdo se kantore gegooi nadat die tydskrif spotprente oor die profeet Mohammed gepubliseer het. Die onderstaande video wys hoe die gewapende mans uit die gebou storm en nog skote afvuur voor hulle vlug.